钦定古今图书集成/历象汇编/庶征典/第161卷 > 管窥辑要 > 《衣服占》
## 钦定古今图书集成/历象汇编/庶征典/第161卷 > 管窥辑要 > 《衣服占》

人君好作大衣，下臣悦。人君好作小衣，不出三年，边
有急兵。若外国来降，其后必有大凶。《天镜占》曰：“好小
衣，臣自用。”又曰：“人君好为短小之衣，君弱臣强，兵起；
君好素衣，天下多丧。”

人尚彩缋，衣服兵起。人尚宽衣，政弛民慢。妇人好为
小衣，兵且起。

人君朝服无故自亡，君且事臣。《兵书》曰：“衣无故自亡，
将军戮，庶人死。”

“衣服无故忽有火光”，大凶。

人衣冠忽有血，忧死亡。将军衣服无故有血，防乱兵
杀害。

衣服无故自举，君失国，臣失家，将失军，庶人死。
衣服无故自裂或有声，主疾病死亡。

衣服无故腥臭，有疾病死伤，宜焚之。

衣服忽有脂粉污痕，主忧病。

衣服无故有孔，如刀剪，有刑伤；

印绶有火光，免官。

“带有光”，有贺事。

履无故自亡，不复出行。《天镜占》曰：“君履无故自亡，近
臣贼，鞋履鸣，夫妻离。”

《鞋履忽自交蚀》。有“口舌官刑。”

《败𪨗》自聚，其地有叛民相聚为乱。